text: Medaljer til to kvinder 
  03 august 2010 kl. 06.36
  40 års tro tjeneste giver nu overassistent Vita Mogensen, Jobcenteret, og Tove Falby Erichsen, Borgerservicecenter Ribe, dronningens fortjenstmedalje.
   
  Både Vita Mogensen og Tove Falby Erichsen havde første arbejdsdag den 1. august 1970.
   
  Vita Mogensen har arbejdet med det sociale område, og har især beskæftiget sig med sygedagpengeområdet. Hun arbejder idag i Jobafklaringen i Esbjerg. I indstillingen til fortjenstmedaljen hedder det,  at "det at hjælpe sygemeldte borgere tilbage til arbejdsmarkedet blev en hjertesag for hende".
   
  Tove Falby Erichsen har i mange år beskæftiget sig med kulturområdet, men siden 2005 blev hun ansvarlig for vielser i Ribe. Hun er bemyndiget til at foretage vielser har både borgerservicecentret og det gamle rådhus i Ribe som arbejdsplads. I indstillingen fremhæves det, at Tove Falby Erichsen "har gennem alle årene været en afholdt medarbejder, der har været meget loyal overfor såvel Ribe Kommune som siden Esbjerg Kommune".
  